A Google folyamatosan próbálja megérteni ezeket az igényeket, és az évek során többször is változtatott a képkeresője megjelenésén. Ezekkel próbálta lekövetni a trendeket, és még kényelmesebbé tenni az emberek számára.

A Google képkeresőt az emberek számos dologra használják, nem csak megadott képekre keresnek rá, hanem ötleteket is merítenek belőle a való életben felmerülő feladataikra. Például, megnézik, hogyan fessék ki a hálószobájukat, vagy milyen díszítés állna jól a süteményeken.

A Google Images evolúciója

A Google képkereső évekkel ezelőtt még csak egy felület volt, ahova beírhattuk a keresőkifejezést, majd kaptunk egy csomó képet egymás alatt. Ez így nem volt túl hasznos, így az anyacég is továbbfejlesztette a megjelenítést.

A képeket mutató listán megjelentek a szövegrészletek és a forrás domain név, így téve érthetőbbé a kontextust. Ezek segítségével könnyebben eldönthettük, hogy melyik elem illeszkedett a legjobban a keresésünkhöz.

Eközben pedig a háttérben is jelentős változások történtek. A Google elkezdte már nem csak a képeket osztályozni, hanem az oldalakat is, melyeken helyet kaptak. Ezzel megpróbálta kitalálni, mire gondolunk, így nyújtva még célzottabb találatokat. Bevezetésre kerültek a strukturált adatok, melyekkel tovább információmorzsákat adhattak hozzá a weboldalak tulajdonosai. Ezeket mi akkor láthattuk, ha a képre kattintva az nagyobb méretben is megjelent.

Az elmúlt időszakban pedig még hangsúlyosabb változások történtek a Google Képek keresőjében. Az asztali számítógépeken elvégzett képkeresések először is megkapták azt a modern felületet, amelyek korábban csak a mobiltelefonoknál bukkantak fel. Az okostelefonos keresések pedig még tovább fejlődtek, a megjelenő találati lista letisztultabbá vált, a és a kijelölt kép alá bekerült egy dedikált gomb, mellyel rögtön az adott weboldalra ugorhattunk.